BG
20.2.2023 г.
Официален вестник на Европейския съюз
C 63/3
Страни в главното производство Жалбоподател: X Ответник: Udlændingenævnet
Диспозитив Член 13 от Решение No 1/80 на Съвета по асоцииране от 19 септември 1980 година за развиване на асоциирането между Европейската икономическа общност и Турция трябва да се тълкува в смисъл, че: приета след влизането в сила на това решение в съответната държава членка национална правна уредба, която изисква като условие за събирането на турски работник, пребиваващ законно в тази държава членка, с неговия съпруг посоченият работник да е положил успешно изпит, удостоверяващ определено ниво на познания по официалния език на посочената държава членка, представлява „ново ограничение“ по смисъла на този член.
Подобно ограничение не може да бъде обосновано от целта да се гарантира успешната интеграция на този съпруг, тъй като въпросната правна уредба не позволява на компетентните органи да вземат предвид нито собствените способности за интеграция на последния, нито фактори, различни от успешното полагане на такъв изпит, които свидетелстват за действителната интеграция на посочения работник в съответната държава членка и следователно за способността му да помогне на съпруга си да се интегрира в нея.
(1)
ОВ C 278, 12.7.2021 г.
Решение на Съда (шести състав) от 22 декември 2022 г. — Universität Koblenz-Landau/Европейска изпълнителна агенция за образование и култура (EACEA) (Дело C-288/21 P) (1) (Обжалване — Арбитражна клауза — Програми Tempus IV — Споразумения за предоставяне на безвъзмездни средства Ecesis, Diusas и Deque — Системни и повтарящи се нередности — Искане за пълно възстановяване на платените суми — Право на изслушване — Принцип на пропорционалност — Принцип на защита на оправданите правни очаквания — Молба за възобновяване на устната фаза на първоинстанционното производство — Член 113, параграф 2, буква в) от Процедурния правилник на Общия съд) (2023/C 63/04) Език на производството: немски Страни Жалбоподател: Universität Koblenz-Landau (представители: R. Di Prato и C. von der Lühe, Rechtsanwälte) Друга страна в производството: Европейска изпълнителна агенция за образование и култура (EACEA) (представители: H. Monet и N. Sbrilli, подпомагани от R van der Hout, advocaat, и C. Wagner, Rechtsanwalt)
Диспозитив 1) Отхвърля жалбата.
2) Осъжда Universität Koblenz-Landau да заплати съдебните разноски.
(1)
ОВ C 278, 12.7.2021 г.